Møtebok

|  |  |
| --- | --- |
| **Råd** | Trøgstad og Båstad menighetsråd |
| **Møtedato** | 22. mai 2024 |
| **Møtetid** | Kl 18.00 – 20.30 |
| **Møtested** | Kirkestallen i Trøgstad |

**Til stede:** Ellen Løchen Børresen, Berit Movik Lo, Cicilie Klethagen, Tormod Karlsen, Inger Lise Kåen Haugen, Anita Berget, Tone Torp Andresen, Kjersti Marken og Åshild Moen Arnesen, Asgeir Rønningen (deler av møtet)

**Forfall:** Patrick Tveter Hegerstrøm

**Sak 24/24 Godkjenning av møtebok fra møtene 9.april og 13. mai (sak 23/24) samt godkjenning av innkalling til dette møte.**

Vedtak: Godkjent

**Sak 25/24 Orienteringer**

1. Om bevaringsplanen for kirkegårdene, festeavgifter, fredning mm: Avdelingsleder Asgeir Rønningen orienterte om ordningen rundt teiger og tradisjon rundt gravplassene i Trøgstad og Båstad, i henhold til bevaringsplanen for kirkegårdene i Trøgstad og Båstad fra 2014. I 2013 ble det sendt ut brev om at det ikke skulle betales feste for fredede graver. Dette gjelder fortsatt. Det har gått ut varsel om festeavgift (sendes ut hvert femte år) våren 2024, noe som har skapt noe uro og misforståelser. I Norge er det 20 års fredningstid på graver. Festeavgift: Får man tildelt en grav, får man 20 års fredningstid gratis. Skal man feste graven ved siden av til en annen, må man betale for denne. Gjenbrukes en grav, må man betale festeavgift. Ved kremasjon er det andre regler som gjelder for å stimulere til kremasjon.
2. Forsikringssaken etter flomskaden i Kirkestua: Tormod Karlsen orienterte om status på flomskaden (egen rapport fra byggrådgiver Jan Olav Løken).
3. Status årsplan:

* Berit har jobbet videre med årsplan for menigheten.
* Tone er i gang med å organisere jubileet til 50-årskonfirmantene.
  + Det er en komité som jobber med dette, og de ønsker at en til fra MR blir med i denne komitéen, som kan bidra med praktisk hjelp 6. oktober under selve samlingen. Cicilie meldte seg til dette.
  + Kirkestallen er 50 år i år, og det er en komité som jobber med jubileet: Reidar Strand, Sissel Lier og Erik Lo. Komitéen foreslår jubileumsdager 21-24. november med høstsalg/adventssalg på lørdagen og diverse arrangementer, som sang- og musikkveld og festmiddag, resten av helgen. Målet for jubileet er å se både bakover og fremover for Kirkestallen. Overskrift for jubileet er «Tradisjon og visjon».
  + Det må settes dato for frivilligfest - har pleid å være på høsten. Leder følger opp.

1. Nytt fra teamet: Innvendig malerarbeid på gulvet i Båstad kirke ferdig i slutten av april. Fra hov til kirke ble gjennomført 13. mai, med 7.klassinger. Konfirmasjoner står for døra i Trøgstad og Båstad. Ny renholder som vasker i Kirkestua og Kirkestallen. Takke av Bjørn Frogner i juni. Daglig leder har hatt møte med Elin, Hjalmar og Ingamay Synnes om TOL i Trøgstad og Båstad til høsten:
   * Ingamay har 10% frem til 31.12.24, og hun fortsetter med babysang.
   * KRIK: Sende invitasjoner til de som går i 7.klasse nå, og invitasjon til KRIK til høsten (da de går i 8.klasse). Ingamay fortsetter å holde i dette frem til jul og ordner invitasjoner.
   * Hjalmar: Småtrall, aktivitetshelg og konfirmantweekend.
   * Amigosleir uke 42, fre-lør 18-29. oktober: Ingamay er med for Eidsberg og Anita er med for Marker. Ingamay kan også sende ut for Trøgstad og Båstad, og er med for Trøgstad og Eidsberg.
   * Konfirmantleir: Elin er leirsjef og setter opp bemanningsplan. Elin, Kjersti og Hjalmar er i alle fall med, evt Ingamay på lørdagen.
   * 4-årsbok: Denne tar Elin.
   * Anita har tilbudt seg å kjøre Krøllekveld 7.11 med Elin. Elin at tar invitasjoner, påmeldinger osv.
   * Julevandringer for Skjønhaug skole i desember. Elin holder i dette, evt Ingamay og Hjalmar blir med på dette hvis det er timer igjen.
2. Fra fellesrådet: Jobbet med budsjett for fellesrådsområdet. Omorganisering av Kirkekroa i Askim. Annonsering i Smaalenene blir videreført. Sak rundt barnehagen i Trøgstad. Eiendomsavklaring mellom Askim kirkekontor/kapell og Indre Østfold kommune, saken skal opp i kommunestyret i juni.
3. Fra gudstjenesteutvalget: I vår har det vært gudstjenester flere steder, både i kirkeskogen med trialgudstjeneste, 1.maigudstjeneste, vært på fortet, vært gudstjeneste i Tosebygda. Gudstjenesteplanen for neste halvår er vedtatt, gjort en liten endring i forhold til den opprinnelige gudstjenesteplanen: Gudstjenesten på Torget 25. august er flyttet til 18. august, i tilknytning til «Sommerdag i bygda». Jobber med å få inn litt mer sang- og musikkrefter i gudstjenestene. Jobber også med å sette opp tjenesteliste for høsthalvåret. Et oppdrag fra kirkevergen om å tenke økonomi også når det kommer til strøm og hvor gudstjenestene holdes. Gudstjenesteutvalget drodlet rundt dette: Kanskje ha gudstjeneste i stall og stue? Bør i hvert fall være minst én gudstjeneste i hver kirke i måneden pga. dåp. Skigudstjenester? Gapahukgudstjeneste ute? Tenke helhet for hele fellesrådsområdet, som for eksempel samarbeid i Indre Østfold rundt 8. mars, regnbuemesse, 1. mai, olsok og påskeaften.

Vedtak: a)-f) tas til orientering

**Sak 25/24 Besøk på Heimen**

Menigheten er på Heimen hver uke med ei andaktsstund med sang og musikk. «Mannskapet» som er med er for det meste prest, organist og en frivillig medhjelper. Det er behov å involvere flere i oppgaven, lage en form for terminliste og å gjøre oppgaven mer bærekraftig. Sokneprest Kjersti la frem saken og planen for høsthalvåret. Frikirken og Filadelfia har sagt at de kan bidra med å holde andakter innimellom. Det er noen frivillige fra Trøgstad og Båstad menighet som allerede er med.

Vedtak: Menighetsrådsleder spør frivillige til noen av datoene som er ledige og planen tas til etterretning.

**Sak 26/24 Foreningsportalen i Indre Østfold**

I slutten av april åpnet den nye foreningsportalen i Indre Østfold. Trøgstad og Båstad menighet har også fått tilgang til portalen, og menighetsrådet må ta stilling til hvordan vi skal bruke den og hvem som eventuelt skal vedlikeholde arrangementene. Daglig leder la fram saken. Menighetsrådet drøftet den.

Vedtak: Menighetsrådsleder tar på seg å være koordinator for dette.

MR oppfordrer til at de som ønsker, prøver å teste ut å legge ut arrangementer i Foreningsportalen. Den som legger ut, har ansvar for å følge opp at informasjonen er korrekt. Daglig leder sender lenken til MR.

**Sak 27/24 Eventuelt**

Møtet 19. juni avlyses. Menighetsrådsleder sender ut forslag til møteplan for høsten 2024.

Berit Movik Lo Åshild Moen Arnesen

Leder i menighetsrådet Referent, daglig leder